EkBass/fiwiki-20250220-pages-articles huggingface dataset:
Jedna i Jedina

Jedna Si Jedina (Yksi ja ainoa) on Bosnia ja Hertsegovinan entinen kansallislaulu. Laulun on säveltänyt ja sanoittanut Edin Dervišhalidović. Se hyväksyttiin Bosnia-Hertsegovinan kansallislauluksi useita kuukausia maan itsenäistymisen jälkeen marraskuussa 1995. Jedna Si Jedina miellettiin kuitenkin liiaksi monikansallisen valtion bosnialaisen osan hymniksi, ja sitä pidettiin kroaatti- ja serbivähemmistöjä syrjivänä (vaikka laulussa ei mainitakaan kansallisuuksia). Tämän takia maalle hyväksyttiin uusi kansallislaulu, Intermeco, 10. helmikuuta 1998, yhdessä maan uuden kansallislipun kanssa. == Ensimmäinen versio == Sanat Bosnialaiset :Zemljo tisućljetna :Na vjernost ti se kunem :Od mora do Save :Od Drine do Une :Jedna si jedina :Moja domovina :Jedna si jedina :Bosna i Hercegovina :Bog nek' te sačuva :Za pokoljenja nova :Zemljo mojih snova :Mojih pradjedova :Jedna si jedina :Moja domovina :Jedna si jedina :Bosna i Hercegovina :Teško onoj ruci :koja ti zaprijeti :Sinovi i kćeri :za te će umrijeti :Jedna si jedina :Moja domovina :Jedna si jedina :Bosna i Hercegovina Suorasanainen käännös :Tuhatvuotinen maani, :sinulle annan itseni, :merestä Savalle, :Drinasta Unalle. :Yksi ja ainoa, :olet, kotimaani, :yksi ja ainoa, :Bosnia ja Hertsegovina. :Jumala sinut varjelkoon :tuleville sukupolville, :sinut, unelmieni maan, :esi-isieni maan. :Yksi ja ainoa, :olet, kotimaani, :yksi ja ainoa, :Bosnia ja Hertsegovina. :Tuskin tuo käsi, :jotka uhkaavat sinua, :Pojat ja tytär, :sillä sinä kuolet. :Yksi ja ainoa, :olet, kotimaani, :yksi ja ainoa, :Bosnia ja Hertsegovina. == Toinen versio == Sanat Bosnialaiset :Preko tamnih gora :Od Save do mora :Na vjernost ti se kunem :Od Drine do Une :Jedna si jedina :Naša domovina :Jedna si jedina :Bosna i Hercegovina :Teško onoj ruci :koja ti zaprijeti :Sinovi i kćeri :za te će umrijeti :Jedna si jedina :Naša domovina :Jedna si jedina :Bosna i Hercegovina :Bog nek' te sačuva :Za pokoljenja nova :Zemljo krvi naše :Naših pradjedova :Jedna si jedina :Naša domovina :Jedna si jedina :Bosna i Hercegovina Suorasanainen käännös :Tummien vuorten yli, :Savasta merestä, :sinulle annan itseni, :Drinasta Unalle. :Yksi ja ainoa, :olet, kotimaamme, :yksi ja ainoa, :Bosnia ja Hertsegovina. :Tuskin tuo käsi, :jotka uhkaavat sinua, :Pojat ja tytär, :sillä sinä kuolet. :Yksi ja ainoa, :olet, kotimaamme, :yksi ja ainoa, :Bosnia ja Hertsegovina. :Jumala sinut varjelkoon :tuleville sukupolville, :sinut, veressämme maa, :esi-isienimme maa. :Yksi ja ainoa, :olet, kotimaamme, :yksi ja ainoa, :Bosnia ja Hertsegovina. ==Aiheesta muualla== * Kuuntele Jedna Si Jedina Luokka:Kansallislaulut Luokka:Bosnia ja Hertsegovinan musiikki
La Brabançonne

La Brabançonne (, , ) on Belgian kansallislaulu. Belgian kansallislaulu syntyi Belgian itsenäistyessä Alankomaiden alaisuudesta 1830. Yleisesti kerrotaan tarinaa, jonka mukaan laulun kirjoitti joukko nuoria patriootteja brysseliläisessä kahvilassa syyskuussa 1830. Tosiasiassa ranskalaisen alkutekstin kirjoitti Alexandre Dechet, joka toimi näyttelijänä teatterissa, jossa Alankomaiden vastainen kansannousu alkoi. Alkujaan sanat julkaistiin runona nimeltä La Bruxelloise. Dechet, joka tunnettiin myös sananimellä Jennval, sai surmansa kansannousun yhteydessä. Victor Ceulemans käänsi laulun myöhemmin hollanniksi, maan toiselle kansalliskielelle. Laulusta on myös olemassa virallinen saksankielinen versio, koska osa Belgiasta on saksankielistä. Vuonna 1860 pääministeri päätti muokata laulua ja jättää siitä pois Dechetin sanalliset hyökkäykset Hollantia ja Oranian prinssiä vastaan. Laulun sävelsi syyskuussa 1830 François van Campenhout, seuraavassa kuussa laulu esitettiin ensi kerran julkisesti. Aluksi vain ranskankielinen versio oli kansallislaulu. Vuonna 2007 flaamilainen CD&V-puolueen; puheenjohtaja Yves Leterme, josta tuli myöhemmin Belgian pääministeri, alkoi laulamaan Ranskan kansallislaulua, kun häntä pyydettiin laulamaan La Brabançonne. Tapaus tallentui RTBF:n televisiolähetykseen. ==Sanat== Flaaminkielinen versio Ranskankielinen versio Saksankielinen versio O dierbaar België, O heilig land der Vaad'ren, Onze ziel en ons hart zijn u gewijd. Aanvaard ons kracht en het bloed van onze ad'ren, Wees ons doel in arbeid en in strijd. Bloei, o land, in eendracht niet te breken; Wees immer uzelf en ongeknecht, 𝄆 Het woord getrouw, dat g' onbevreesd moogt spreken, Voor Vorst, voor Vrijheid en voor Recht! 𝄇 𝄆 Voor Vorst, voor Vrijheid en voor Recht! 𝄇 Noble Belgique, ô mère chérie, À toi nos cœurs, à toi nos bras, À toi notre sang, ô Patrie ! Nous le jurons tous, tu vivras ! Tu vivras toujours grande et belle Et ton invincible unité 𝄆 Aura pour devise immortelle : Le Roi, la Loi, la Liberté ! 𝄇 𝄆 Le Roi, la Loi, la Liberté ! 𝄇 O liebes Land, o Belgiens Erde, Dir unser Herz, Dir unsere Hand, Dir unser Blut, o Heimaterde, wir schwören's Dir, o Vaterland! So blühe froh in voller Schöne, zu der die Freiheit Dich erzog, 𝄆 und fortan singen Deine Söhne: Gesetz und König und die Freiheit hoch! 𝄇 𝄆 Gesetz und König und die Freiheit hoch! 𝄇 Lähde: == Lähteet == Luokka:Kansallislaulut Luokka:Belgian kansallissymbolit Luokka:Belgialaiset isänmaalliset laulut
Jelena Kostanić Tošić

Jelena Kostanić Tošić (s. 6. heinäkuuta 1981 Split) on kroatialainen tennispelaaja. Hän oli WTA:n maailmanlistalla kaksinpelissä korkeimmillaan sijalla 32 heinäkuussa 2004 ja nelinpelissä sijalla 30 lokakuussa 2004. == Lähteet == == Aiheesta muualla == * Luokka:Kroatialaiset tennispelaajat Luokka:Vuonna 1981 syntyneet Luokka:Elävät henkilöt
Onkamo (Haukipudas)

Onkamo on vajaan sadan asukkaan kylä Oulussa Jokikylän kaupunginosassa, entisen Haukiputaan kunnan alueella. Onkamonkylä sijaitsee noin 16 kilometrin päässä Haukiputaan keskustaajamasta Kiiminkijoen varressa. Pinta-alaltaan Onkamo on Haukiputaan suurin alue. Järvet, suot ja metsät peittävät kuitenkin suurimman osan alueesta. Onkamon kyläkoulu lakkautettiin 1980-luvulla. Onkamolla kulki myös V. Alamäki Oy:n linja-auto, vuoro kuitenkin lakkautettiin keväällä 1995. Kylällä sijaitsevan Onkamonjärven läpi virtaa Onkamonoja, yksi Kiiminkijoen sivuhaaroista. Luokka:Haukiputaan kylät ja alueet
Layla

”Layla” on Derek and the Dominos -yhtyeen kappale, joka julkaistiin yhtyeen ainoalla studioalbumilla Layla and Other Assorted Love Songs vuonna 1970. Kappaleen sävellys- ja sanoitustyöstä vastasivat Eric Clapton ja Jim Gordon. ”Layla” on yksi rockmusiikin kuuluisimmista rakkauslauluista. Kun kappale julkaistiin singlenä vuonna 1970, se ei kuitenkaan yltänyt listoille. Vuonna 1972 se julkaistiin singlenä uudestaan. Tällöin se nousi Yhdysvaltain listan sijalle 10 ja Britannian listan sijalle 7. ”Layla” on edelleen Claptonin tunnetuimpia sävellyksiä. Clapton teki kappaleesta akustisen bluesversion 1990-luvulla. Clapton poimi Layla-nimen persialaisesta runosta. Runossa mies rakastuu Layla-neitoon, jonka isä järjestää pakkoavioliittoon toisen miehen kanssa. Rakastunut mies menettää järkensä tapahtuneen vuoksi. Myös Richard Thompson on tehnyt samaan runoon perustuvan rockkappaleen "Layla", ja se on Richard ja Linda Thompsonin vuoden 1978 albumilla First Light (Chrysalis CHR 1177). Thompson on perehtynyt arabian kieleen ja kääntynyt islamin uskoon, ja hänen mukaansa Clapton lausuu nimen hieman väärin: [leila]. Thompson itse lausuu nimen muodossa [laila]. Thompsonin mukaan alkuperäinen "Layla"-runo tunnetaan ja sitä lauletaan kaikkialla Lähi-idässä. == Lähteet == Luokka:Vuoden 1970 kappaleet Luokka:Eric Claptonin kappaleet
Kolmperä (Espoo)

Kolmperä () on Vanha-Espoon suuralueella oleva Espoon kaupunginosa, jonka samanniminen kylätaajama on välittömästi Ämmässuon jätteenkäsittelykeskuksen luoteispuolella Turunväylän ja Nupurintien eteläpuolella lähellä Kirkkonummen rajaa. == Nimi == Kolmperän nimen taustalla on suomenkielinen järvennimi Kolm(i)perse, joka on tarkoittanut järveä, jossa on kolme perää eli lahtea. Nimi esiintyy vanhoissa kartoissa nimellä Kolmperse Träsk (175) sekä Kolmepers Träsk. 1900-luvulla suomenkielistä vastinetta sievistettiin nykyiseen muotoon ja vuosisadan puolivälissä nimipari vahvistui alueen nimeksi. Kolmperä tuli kaupunginosan nimeksi vuonna 1982. == Historia == 1900-luvun alkupuolelle pieniä taajamia syntyi eri puolilla Espoota. Erityisesti Kolmperän ja Kolmirannan tilojen maita palstoitettiin huvila-asukkaille. Autoliikenteen kasvaessa 1920-luvulla Kolmperän läpi kulkeva vanha Turuntie kunnostettiin ja sitä jatkettiin uudella tiellä länteen. ==Järvet ja lammet== Kolmperän taajamassa alueen luoteiskulmassa on kolmikärkinen T-kirjaimen muotoinen mutkitteleva järvi Kolmperä, josta alue on saanut nimensä. Järven eteläinen kärki on Kirkkonummen puolella. Lähin asutus Kirkkonummen puolella on Laitamaalla ja sen eteläpuolella Kauhalassa. Kaakkoiskulmilla Forsbackan alueella ovat Svartbäckträsket, johon Mustapuro laskee vetensä Nupurinjärvestä pohjoisesta päin. Puro jatkaa edelleen, mutkitellen, edellisen järven kaakkoispuolella olevaan Kvarnträskiin, joka on niukin naukin Espoonkartanon puolella. Kvarnträskistä puro jatkaa juoksuaan järven itälaidalta edelleen itään pienehköön Dämmanin tekojärveen, jossa Espoon kaupungilla on Myllärinmäellä yksi vedenottopaikka – Espoo ottaa vesijohtovetensä joko täältä, tai alati enenevässä määrin Päijännetunnelista. Dämmanin laskuoja on järven luoteispuolella, ja siitä vesi virtaa Gumbölen puolelle. Dämmanin keskiosassa sijaitsee saari. Dämmanin pohjoispuolella Backåkerin vaiheilla on kaksi pientä lampea, joista toisessa on saari. Kolmperän pohjoisosassa sijaitsee pieni Kakarlampi, jota ympäröi kuusitoistahehtaarinen luonnonsuojelualue. Kolmperän vesi on puhdasta. Kolmperään ei ole koskaan päästetty suoria likavesiä eikä lannoitevesiä. Järven syvyys on keskimäärin noin 3 metriä. Järven rannalla ja sen lähistössä (järven pohjois-, itä- ja kaakkoispuolella) on ympärivuotista asutusta ja lisäksi kesäasukkaita. Kolmperässä toimii varsin aktiivinen kyläyhdistys, joka huolehtii yhteisistä liikunta-alueista ja pitää yhteyttä Espoon kaupunkiin. Vanhastaan Kolmperä on kuulunut Espoon Vanhaan Kartanoon, joka on rakentanut rannoille huviloita (Villan 1, Villan 2, Villan 3 jne...). Espoossa on toinenkin Kolmperä-järvi. Se sijaitsee Nuuksiossa Karjakaivon lähellä. ==Lähteet== *
Gustav Fabergé

Gustav Fabergé (1814 Pärnu, Liivinmaan kuvernementti, Venäjän keisarikunta – 1893 Dresden, Saksin kuningaskunta, Saksan keisarikunta) oli baltiansaksalainen kultaseppä. Hänen isänsä oli Pierre Favry. Gustav Fabergé perusti Pietariin vuonna 1842 Fabergén perheyhtiön. == Sukuhistoriaa== Fabergén suku on lähtöisin Ranskasta. Gustav Fabergén isoisoisän suku oli hugenotteja, jotka pakenivat Ranskasta vainojen ja niin sanotun Fontainebleaun ediktin takia Saksaan 1600-luvun lopulla. Gustav Fabergén isä Peter Fabergé muutti vuonna 1800 Saksasta Liivinmaalle, Venäjän keisarikunnan balttilaiseen hallintoalueeseen. Sieltä Peter Fabergén perhe muutti Pärnuun, missä Gustav syntyi vuonna 1814.Carl Fabergé ja hänen aikalaisensa s. 52 == Elämänvaiheita== Vuonna 1842 28-vuotias Gustav Fabergé perusti Pietariin kultasepänliikkeen Bolshaja Morskaja -kadulle. Hänen yhtiökumppaninsa oli suomalainen kultaseppämestari Hiskias Pendin (Pöntinen). Pendin vastasi tuotannosta, Fabergé liikkeenhoidosta. 30\. toukokuuta 1846 Fabergélle ja hänen tanskalaissyntyiselle vaimolleen Charlottelle (o.s. Jungstedt) syntyi poika Peter Carl Fabergé. Pendin koulutti Carl-pojan kultasepäksi. Vuonna 1860 perheen muuttaessa Dresdeniin vastuu liiketoiminnasta siirtyi Pendinille. Vuonna 1866 Carl palasi Pietariin. Vuonna 1870 66-vuotias Gustav antoi kultasepänliikkeen johdon kokonaan 24-vuotiaan poikansa Carlin tehtäväksi. Gustav Fabergé kuoli 79-vuotiaana Dresdenissä vuonna 1893. Carlin aikana Fabergéyhtiöstä tuli taideteollisuuden huippua. == Lähteet == * Carl Fabergé ja hänen aikalaisensa, Näyttelyjulkaisu, Taideteollisuusmuseo, Helsinki 1980, Oy A. Tillander Ab. ISBN 951-99249-6-5 === Viitteet === == Aiheesta muualla == Luokka:Fabergé Luokka:Venäläiset kultasepät Luokka:Vuonna 1814 syntyneet Luokka:Vuonna 1893 kuolleet
The Number of the Beast

The Number of the Beast voi viitata seuraaviin: * The Number of the Beast, Iron Maiden -yhtyeen albumi vuodelta 1982 * ”The Number of the Beast”, Iron Maidenin albumin nimikappale * The Number of the Beast, Robert A. Heinleinin tieteisromaani vuodelta 1980.
Kurów

Kurów on kaupunki Lublinin voivodikunnassa Kaakkois-Puolassa. Se sijaitsee Puławyn ja Lublinin välissä Kurówkajoen varrella. Kaupungissa asui vuoden 2011 väestönlaskennan mukaan 2 787 asukasta. Kurów sai kaupunkioikeudet 1. tammikuuta 2025. Kaupungin merkittävin nähtävyys on vuonna 1692 muutettu renessanssikirkko, jossa on Santi Guccin tekemiä veistoksia. Kaupunki on myös kenraali Wojciech Jaruzelskin synnyinpaikka. == Lähteet == == Aiheesta muualla == Luokka:Lublinin voivodikunnan kaupungit
Teatterikuoppa

Teatterikuoppa on Oulun Haukiputaalla sijaitseva teatterin ja muun esiintyvän taiteen kulttuuritalo. Siellä näytellään vuosittain kymmeniä näytelmiä ja järjestetään muun muassa Haukiputaan operettiviikot. Oulu-opiston ylläpitämä teatteritalo valmistui vuonna 2003 ja sen saliin mahtuu runsaat 200 katsojaa. Siellä esiintyy muun muassa Nurkkanäyttämö, Myllyteatteri ja Cappas-teatteri Kiimingistä. Muusikot käyttävät taloa sekä esiintymis- että harjoittelupaikkana ja talossa järjestetään myös muuta kulttuuritarjontaa. Talon aulassa on vaihtuva taidenäyttelytila. Teatterikuoppa on myös usein vierailevien esiintyjien näytöspaikka. == Lähteet == Luokka:Oulun teatterit Luokka:Haukipudas
Unnunkoski

Unnunkoski oli yksi Räisälän pitäjän kylistä kirkolta pohjoiseen pitäjän luoteisosassa Vuoksen varrella. == Historia == Varhaisimmat asutuslöydöt ovat kivikaudelta Härskeensaaresta ja rautakaudelta Hoppendorfinniemen pellosta. Jo 1600-luvulla Unnunkoskella esiintyi sukuniminä Haikonen, Javanainen, Kähönen, Köninki, Laukkanen, Matikka, Olkkonen, Orava, Parta, Patrakka, Puputti, Rouhiainen, Suutari, Vorne ja Väkiparta. Vuonna 1585 Unnunkoskella oli ortodoksinen kappeli, ja 1624 Köninginmäki luovutettiin Käkisalmen pappilalle. Kylän ensimmäisen kaupan perusti Sutkenhovin omistanut käkisalmelainen kauppias Aleksander Kannin 1860-luvun alkupuolella. Seuraavan kauppaliikkeen avasi keskelle kylää, laivarannan lähelle kauppias Tuomas Javanainen vuonna 1892. Martti Laamanen avasi Räisälän osuuskaupan jakelupaikan vuonna 1907 ensin Virtakalliolle, sitten Puputin taloon. Pari vuotta myöhemmin osuuskaupan myymälä perustettiin Juho Suutarin taloon. Kaupat kannattivat huonosti. == Unnunkoskella vaikuttaneita taiteilijoita == * Viljo Kojo vietti useita kesiä Unnunkoskella ikuistamassa maisemia ja ihmisiä kirjoihin ja tauluihin * paikkakunnan oma Katri Pusa == Liikenneyhteyksiä == Paras liikenneyhteys oli Vuoksea pitkin Käkisalmeen kaksi kertaa päivässä kulkeva laiva. Laivalla kuljetettiin valmistetut tuotteet Käkisalmen markkinoille. Liikennettä hoitivat höyrylaivat Ala-Vuoksi ja Käkisalmi. Laivalaitureita * Unnunkosken laituri * Punkan laituri * Vätikän laituri * Pitkäsen laituri * Läheniemen (Rokkaniemen) laituri Koska maantiet olivat kapeat, mutkaiset, mäkiset ja huonokuntoiset, jäivät ne etupäässä hevosilla ajettaviksi. == Aiheesta muualla == * Vuoksi-laiva Unnunkosken laiturissa ===Kirjallisuutta=== *Junkkari, Hellin ym. (toim.): Unnunkoski, kylä Vuoksen varrella : kyläkirja. Jorma Kohonen, 1998. ISBN 952-91-0336-0. Luokka:Räisälän kylät
Jukka Keitele

Jukka Keitele (s. 18. huhtikuuta 1961 Helsinki) on suomalainen toimittaja, joka toimi pankkiirina ja investointikonsulttina 1980-luvulla. Hänen isänsä oli ammattiyhdistysjohtaja, Suomen Merimies-Unionin puheenjohtaja Olavi Keitele. Keitele perusti vuonna 1982 yhdessä Lauttasaaren lukiosta kirjoittaneiden kavereidensa kanssa Econinvestin, joka lähti mukaan nousemassa olleille osakemarkkinoille. Yritys meni parin vuoden kuluttua konkurssiin, mutta Keitele oli savustettu ennen selvitystilaa ulos yrityksestä. Keitele perusti tämän jälkeen yhdessä Econinvestistä lähteneen Lauri Tommilan kanssa 1983 pankkiiriliike Keitele & Tommila Oy:n. Yritys oli noteerattuna Helsingin Pörssin meklarilistalla ja myöhemmin OTC-listalla. Yritys ajoi toimintansa alas 1989–1990, ja se haettiin konkurssiin 18. lokakuuta 1990. Keiteleestä tuli uuden kasinotalouden symboli. Hän herätti huomiota erittäin huolitellulla ja konservatiivisella, itseään vanhemman oloisella vaatetuksellaan. Oltuaan jo vuodesta 1985 Uuden Suomen kolumnistina Keitele siirtyi 1989 kokonaan freelancetoimittajaksi. Koulutuksensa (hum. kand. 1984) perusteella hänen erikoisalansa ovat historia, talous ja sosiologia. == Julkaisut == * * == Lähteet == * Pörssitieto.fi === Viitteet === == Aiheesta muualla == * Jaana Rinne, City-lehden haastattelu 10/2000 * Ida Fellman, Intervju med Jukka Keitele 1993. Yle Arkivet * Jukka Lindfors, Heidi Hautala kohtaa Jukka Keiteleen. Ylen Elävä arkisto. Luokka:Suomalaiset liikemiehet Luokka:Suomalaiset toimittajat Luokka:Vuonna 1961 syntyneet Luokka:Elävät henkilöt
Nils Lofgren

Nils Hilmer Lofgren (s. 21. kesäkuuta 1951, Chicago) on yhdysvaltalainen kitaristi. Hän oli soittanut haitaria viisivuotiaasta lähtien, mutta alkoi 15-vuotiaana soittaa kitaraa. Lofgren soitti peukaloplektralla, koska se oli ainut plektra, mikä hänen isällään oli. 17-vuotiaana hänestä tuli ammattilainen, ja hän soitti 19-vuotiaana Crazy Horse -yhtyeen riveissä Neil Youngin After the Gold Rush -albumilla. Hän teki lisäksi lukuisia levytyksiä vanhan yhtyeensä Grinin sekä Bruce Springsteenin ja Ringo Starrin kanssa. 1974 hän hajotti Grinin ja lähti soolouralle. Toinen sooloalbumi Cry Tough (1976) toi hänet suuren yleisön tuntemaksi, ja levy nousi listoille Yhdysvalloissa ja Euroopassa. Hänen esiintymiseensä kuuluu muun muassa kitaran soitto trampoliinilla hyppien. == Diskografia == ===Grin=== * 1971: Grin * 1972: 1+1 * 1973: All Out * 1973: Gone Crazy ===Neil Young=== * 1970: After the Goldrush * 1975: Tonight's the Night * 1982: Trans * 1993: MTV Unplugged *2019: Colorado ===Lou Reed=== * 1979: The Bells ===Bruce Springsteen=== *Tunnel of Love (1987) *Chimes of Freedom (1988) *Bruce Springsteen & the E Street Band: Live In New York City (2001) *The Rising (2002) *Magic (2007) *Working on a Dream (2009) ===Soolo=== * 1975: Nils Lofgren * 1976: Cry Tough * 1977: I Came To Dance * 1978: Night After Night * 1979: Nils * 1981: Night Fades Away * 1982: Rhythm Romance * 1983: Wonderland * 1985: Flip * 1986: Code Of The Road, Live '85 * 1991: Silver Lining * 1992: Crooked Line * 1993: Every Breath, Soundtrack * 1993: Live On The Test * 1994: Code Of The Road, Live * 1995: Damaged Goods * 1997: Acoustic Live * 1997: Archive Live, Live N.J. Stone Pony 1985 * 1998: Into the Night, Best Of * 1998: New Lives, BBC * 2001: Bootleg, Live 1975 * 2001: Breakaway Angel * 2002: Tuff Stuff – The Best of the All–Madden Team Band * 2003: Nils Lofgren Band Live * 2006: Sacred Weapon * 2008: The Loner - Nils Sings Neil * 2011: Old School Luokka:Yhdysvaltalaiset kitaristit Luokka:Bruce Springsteen Luokka:Vuonna 1951 syntyneet Luokka:Elävät henkilöt
Kevyt liikenne

Kevyt liikenne on vanhentunut suomalaisessa liikenteen käsitteistössä aiemmin käytetty kattokäsite, jolla on tarkoitettu yleensä kulkemista jalan, rullaluistimilla, potkulaudalla ja polkupyörällä sekä toisinaan mopolla, skootterilla, veneellä, kanootilla, hevosellaLiikenneministeriö: Henkilöliikennetutkimus 1998 – 1999 ja hevosajoneuvolla.Vakuutusyhtiöiden liikenneturvallisuustoimikunta VALT: VALT-vuosiraportti 2012 Käsitettä ei juurikaan tunneta Suomen ulkopuolella, eikä termille ole vastinetta muissa kielissä. Muualla käytetään osittain vastaavaa käsitettä ”suojaamattomat tienkäyttäjät” (, ).Pedestrians and Cyclists - Diagram & Summary 2010-luvulla kevyt liikenne -käsite on vähentänyt merkitystään suomalaisessa liikennesuunnittelussa, eikä sitä suositella käytettäväksi. Helsingissä määrittelemättömän kevyen liikenteen suunnittelu on lopetettu, ja kaupunki on siirtynyt eri kulkumuotojen huomioimiseen itsenäisinä yksiköinä liikennesuunnittelussa. == Liikennesuunnittelu == Suomessa on liikennesuunnittelussa korostunut autoilun erottaminen muusta liikenteestä Ruotsissa 1960-luvulla kehitetyn ja sittemmin hylätyn SCAFT-mallin mukaisesti. Vuonna 1997 mopoliikenteen osalta tapahtui liikennesäännöissä suuri muutos, kun mopoilu siirrettiin ensisijaisesti ajoradalle ja ainoastaan lisäkilvellä sallituksi pyörätiellä.HE 251/1996 Sittemmin useat kaupungit ovat siirtäneet mopot kokonaan ajoradalle poistamalla lisäkilvet pyöräteiltä. Oulussa muutos vähensi mopo-onnettomuuksia 60 prosenttia.Mopot siirrettiin autojen sekaan - onnettomuusmäärät romahtivat Nykyään jalankulku- ja pyöräliikenne on alettu ottaa huomioon erillisinä kulkumuotoina joissakin kaupungeissa.Pyöräliikenne kaupungissa - kohti uusia periaatteita Myös valtakunnallisissa suunnitteluohjeissa jalankulku- ja pyöräliikenne käsitellään erillisinä liikkumismuotoina, joilla on erilaiset ominaisuudet ja tarpeet. == Liikennesäännöt == Liikennesäännöistä säädetään Tieliikennelaissa. Lain näkökulmasta kevyelle liikenteelle ei ole yhtenäisiä liikennesääntöjä, vaan lain näkökulmasta säännöt hahmottuvat karkeasti sen mukaan onko tienkäyttäjä jalankulkija vai ajoneuvon (esimerkiksi polkupyörän tai henkilöauton) kuljettaja. == Lähteet == *
Madison Square Garden

Madison Square Garden, lyhennetään usein MSG, on ollut nimenä neljällä areenalla New Yorkissa. Kaksi ensimmäistä sijaitsivat Madison Squarella, josta areena on saanut nimensä. Sitten rakennettiin uusi yli 20 000-paikkainen areena osoitteeseen 50th Street ja 8th Avenue, ja nykyinen areena sijaitsee 7th Avenuella. Jotkut kutsuvat nykyistä areenaa sen mainoslauseella: ”Maailman kuuluisin areena”. Nykyisin areenalla järjestetään noin 320 tapahtumaa vuodessa. Näihin lukeutuvat muun muassa kaikki jääkiekkojoukkue New York Rangersin sekä koripallojoukkue New York Knicksin kotipelit, sekä WWE- turnauksia ja nyrkkeilyotteluita. Madison Square Garden oli vuonna 2015 maailman neljänneksi suosituin areena tapahtumien yhteenlasketulla lipunmyynnillä mitattuna ja suosituin Yhdysvalloissa. Vuodesta 2017 lähtien Madison Square Garden on ollut ainoa NHL- tai NBA-areena, jota ei ole nimetty sponsorin mukaan. ==Galleria== Tiedosto:0297New York City Madison Square Garden.jpg Tiedosto:2024-05-20 16 39 50 The north side of Madison Square Garden (top) and Pennsylvania Station (bottom) with the Empire State Building visible on the left in Manhattan, New York City, New York.jpg Tiedosto:20081121 Michigan defends against Duke.jpg Tiedosto:MSG Messier Night.jpg Tiedosto:Rangers vs Penguins.jpg Tiedosto:Madison Square Garden.jpg Tiedosto:New York Knicks.JPG Tiedosto:Millrose games 2008.jpg ==Lähteet== ==Aiheesta muualla== * Madison Square Gardenin verkkosivu Luokka:Yhdysvaltain urheiluhallit Luokka:New Yorkin osavaltion jäähallit Luokka:Manhattanin rakennukset ja rakennelmat Luokka:Midtown (Manhattan) Luokka:New York Knicks Luokka:New York Rangers Luokka:Seulonnan keskeiset artikkelit
Ambra

thumb|Ambraa, Skagwayn Museo, Alaska. Ambra on kaskelotin suolistosta peräisin oleva erite. Sitä on historiallisesti käytetty hajuvesien lisäaineena. Nykyisin ambra on enimmäkseen korvattu synteettisillä aineilla. Herman Melville kuvaa romaanissaan Moby Dick pitkällisesti kallisarvoisen ambran hankkimista mätänevien valaiden ruumiista. Meripihkaa kutsutaan joskus keltaiseksi ambraksi ja ambraa harmaaksi ambraksi, vaikka ne ovat aivan eri ainetta. Yhteistä ambralle ja meripihkalle on vain se, että molempia kerätään merestä ja rannoilta. ==Lähteet== ==Aiheesta muualla== * * * Luokka:Hajusteet Luokka:Valaanpyynti Luokka:Eläinten rauhasperäiset tuotteet
Zenica

Zenica on Bosnia ja Hertsegovinan neljänneksi suurin kaupunki. Maan keskellä, 70 kilometriä Sarajevon pohjoispuolella, sijaitsevan kaupungin läpi virtaa Bosnajoki. Vuonna 2013 Zenican kunnassa oli noin 115 000 asukasta, joista sen keskustaajamassa asui vajaat 74 000. Jugoslavian aikana kaupunki tunnettiin terästeollisuudestaan. Sinne rakennettiin lähiöitä kaivosteollisuuden työntekijöille. Sosialistiajan kolhon arkkitehtuurin kerrostumien alla piilee vanha kaupunki, jossa on niin moskeijoita, katolisia ja ortodoksikirkkoja kuin synagogakin. Zenican terästeollisuus on edelleen yksi kaupungin suurimmista työllistäjistä. Terästeollisuus on kuitenkin aiheuttanut paikallisesti pahat ilmansaasteet, ja sen seurauksena siitä on tullut yksi Euroopan pahiten saastuneista kaupungeista. == Talous == Zenica on teollisuuskaupunki. Johtavat teollisuudenalat ovat rauta- ja terästeollisuuksien lisäksi hiilikaivosteollisuus. Ruskohiilen louhinta alkoi Zenicassa vuonna 1880 ja terästuotanto vuonna 1892. Vuonna 1990 kaupunki tuotti 1,4 tonnia terästä, 924 000 tonnia hiiltä, 1 018 000 m2 kangasta ja 158 000 hehtolitraa maitoa muiden hyödykkeiden lisäksi. Vaikka Bosnian sota (1992-1995) ei aiheuttanut kaupungille yhtä paljoa vaurioita kuin muualle Bosniaan, se vahingoitti Zenican taloutta ja aiheutti terästuotannon vähenemistä. == Kulttuuri == Zenicassa sijaitsee vuonna 1966 perustettu kaupunginmuseo, vuonna 1950 perustettu kansallisteatteri ja Naš most -taidegalleria. === Urheilu === Zenicassa pelaa toiseksi korkeimmalla sarjatasolla pelaava NK Čelik Zenica, joka on perustettu vuonna 1945. Joukkueen kotistadionina toimii yli 15 000-paikkainen Bilino Polje, jossa pelataan myös suurin osa Bosnia ja Hertsegovinan jalkapallomaajoukkueen kotiotteluista. == Koulutus == Zenicassa on 19 peruskoulua ja 12 lukiota. Zenican yliopistossa opiskelee n. 5000 opiskelijaa seitsemässä tiedekunnassa, joihin kuuluu mm. metallurgian, taloustieteen, lääketieteen ja oikeustieteen tiedekunnat. Yliopistossa työskentelee 135 tutkijaa ja opettajaa. == Tunnettuja zenicalaisia == * Hamza Alić, kuulantyöntäjä * Jasmin Burić, jalkapalloilija * Dragan Čavić, Bosnian serbitasavallan viides presidentti (2002-2006) * Ahmet Hadžipašić, Bosnia ja Hertsegovinan ent. pääministeri (2003-2007) * Arif Heralić, metallityöntekijä - kasvot Jugoslavian 1000 dinaarin setelissä (1955-1981) * Branimir Hrgota, jalkapalloilija * Mladen Krstajić, Serbian jalkapallomaajoukkueen päävalmentaja * Dejan Lovren, jalkapalloilija * Semir Osmanagić, liikemies ja kirjailija - tunnettu nk. "Bosnian pyramidien" tutkimisesta * Danis Tanović, elokuvaohjaaja ja -käsikirjoittaja * Amel Tuka, yleisurheilija == Ystävyyskaupungit == Zenican ystävyyskaupungit ovat: * Gelsenkirchen, Saksa * Hunedoara, Romania * Üsküdar, Turkki * Karşıyaka, Turkki * Luulaja, Ruotsi * Zalaegerszeg, Unkari * Fiorenzuola d'Arda, Italia * Veles, Pohjois-Makedonia * Jajce, Bosnia ja Hertsegovina == Lähteet == ==Aiheesta muualla== Luokka:Bosnia ja Hertsegovinan kaupungit Luokka:Bosnia-Hertsegovinan federaatio
Rune Angell-Jacobsen

Rune Angell-Jacobsen (s. 16. joulukuuta 1947 Florø) on norjalainen romaanikirjailija. Hän on kirjoittanut 52-osaisen Amerika!-sarjan ja 22-osaisen Sara vakker -sarjan. ==Aiheesta muualla== *Kirjailijaesittely norjaksi Luokka:Norjalaiset kirjailijat Luokka:Vuonna 1947 syntyneet Luokka:Elävät henkilöt
Arkhidamos II

Arkhidamos II () oli Spartan kuningas noin 469 eaa.–427 eaa. Hänen isänsä oli Zeuksidamos joka ehti kuolla ennen omaa isäänsä kuningas Leotykhidas II:a. Arkhidamos yritti estää peloponnesolaissodan puhkeamisen, mutta lopulta hänen oli annettava periksi sotaa kannattavien painostukselle. Arkhidamos johti Spartan joukkoja sotaretkellä Attikaan vuosina 431 eaa., 430 eaa. ja 428 eaa. Vuonna 429 eaa. hän johti Plataiaa vastaan kohdistunutta hyökkäystä. Arkhidamos kuoli luultavasti vuonna 427 eaa. koska vuonna 426 eaa. hänen poikansa Agis II oli noussut valtaistuimelle. Arkhidamoksen tytär oli Kyniska, joka on ensimmäinen Olympian kisojen voittajaksi merkitty nainen. == Lähteet == Luokka:Spartan kuninkaat
Aarne Lakomaa

Aarne Aksel Gustaf Lakomaa (31. toukokuuta 1914 – 3. huhtikuuta 2001 Linköping) oli suomalainen diplomi-insinööri, joka tuli tunnetuksi erityisesti SAAB-lentokoneiden suunnittelijana. Lakomaan vanhemmat olivat teollisuusneuvos Hugo Lakomaa ja Ester Castrén. Hän oli Erik Lakomaan isoisä. Aarne Lakomaa opiskeli Teknillisessä korkeakoulussa ja palveli luutnanttina talvi- ja jatkosodassa. Jatkosodan aikaan hän työskenteli muun muassa Mörkö-Moranen moottorivaihdoksen parissa. SAABin palvelukseen Lakomaa siirtyi vuonna 1944. Hän osallistui Saab 35 Draken ja Saab 37 Viggen -hävittäjien esisuunnitteluun ja toimi yhtiön suunnittelutoimiston päällikkönä vuoteen 1979 asti. Lakomaalle myönnettiin Thulin-mitali, joka on Ruotsin ilmailun korkein kunnianosoitus. ==Lähteet== ==Aiheesta muualla== * Luokka:Suomalaiset lentokonesuunnittelijat Luokka:Suomalaiset insinöörit Luokka:Vuonna 1914 syntyneet Luokka:Vuonna 2001 kuolleet
Merete Lien

Merete Lien (s. 1952) on norjalainen kirjailija, joka syntyi Bergenissä mutta asuu nykyään Kragerössä. Lienin tunnetuin teos on kirjasarja Barn av stormen (Myrskyn lapsi), joka käsittää 33 kirjaa. Hän on kirjoittanut myös lukuisia yksittäisiä romaaneja kuten Bak mörket (Pimeyden takana), Vinterlys (Talvivalo) ja Kongens bror (Kuninkaan veli). == Aiheesta muualla == * Biografia Luokka:Norjalaiset kirjailijat Luokka:Vuonna 1952 syntyneet Luokka:Elävät henkilöt
Ace of Spades

Ace of Spades on brittiläisen heavy metal -yhtye Motörheadin vuonna 1980 ilmestynyt neljäs studioalbumi. Levy lasketaan yhdeksi heavymusiikin merkittävimmistä virstanpylväistä, koska sillä Motörheadin heavy metalin, rockin ja bluesin sekoitukseen perustuva tyyli oli kehittynyt huippuunsa. Motörheadin ilmaisua juuri sellaisena, kuin se tällä levyllä ilmenee, pidetään yleisesti speed ja thrash metal -tyylilajien esimuotona. Levyn nimikappaleesta tuli levyn ilmestyttyä menestys, ja se on edelleen Motörheadin tunnetuimpia ja suosituimpia kappaleita. Levyllä soittaa Motörheadin klassinen Lemmy Kilmisterin, Phil "Philthy Animal" Taylorin ja "Fast" Eddie Clarken muodostama kokoonpano. == Nauhoitus ja julkaisu == Levy äänitettiin elokuussa ja syyskuussa 1980 Jacksonin studioilla Rickmansworthissa tuottaja Vic Mailen kanssa. Ennen albumin julkaisua ja tulevaa kiertuetta julkaistiin single "Ace of Spades" 27. lokakuuta 1980 ja marraskuun alussa se oli sijalla #15.Burridge, Alan. Huhtikuu 1991: Motörhead (Record Collector). Sivut 18-19 Albumi julkaistiin 8. marraskuuta 1980 ja sijoittui sijalle #4 Britannian albumilistalla,Burridge, Alan Illustrated Collector's Guide to Motörhead Julkaistu: 1995, Collector's Guide Publishing p70. ISBN 0-9695736-2-6. joten levy-yhtiö Bronze painoi albumista heti kultaisen, rajoitetun painomäärän, vinyylin. Albumin kansikuva otettiin louhoksella Barnetissa. 28\. tammikuuta 2003, Silverline julkaisi albumista DVD-Audio-version. Albumin teosta on myös tehty dokumentti (osa Classic Albums sarjaa), joka julkaistiin DVD:llä 28. maaliskuuta 2005 yhtiöstä Eagle Vision. Dokumentti sisältää Lemmyn, Phil Taylorin ja Eddie Clarken haastattelut. == Vaikutus == Ace of Spades on yksi Motörheadin parhaista albumeista ja useat pitävät sitä parhaana.Ace of Spades - Motörhead : Songs, Reviews, Credits, Awards : AllMusic Siitä on tullut monien yhtyeiden ja albumeiden vaikuttaja, klassikko. Vaikka yhtye kutsuukin omaa musiikkiaan samanlaiseksi rock 'n rolliksi kuin Eric Claptonin ja Jimi Hendrixin musiikki, albumia ja varsinkin sen nimikappaletta on pidetty suurena vaikuttajana etenkin thrash metallin synnylle. Albumi on listattu kirjassa 1001 Albums You Must Hear Before You Die.1001 Albums You Must Hear Before You Die , luettelo albumeista Albumin nimikappale sijoittuu VH1:n laatimassa luettelossa kaikkien aikojen parhaista metallikappaleista sijalle 10http://www.vh1.com/shows/dyn/the_greatest/103446/episode_this_list.jhtml 40 greatest metal songs. == Kappaleet == # # # # # # # # # # # # Uusintapainoksen lisäkappaleet # * # # Kaksi viimeistä kappaletta ovat alun perin ilmestyneet yhdessä Girlschoolin kanssa tehdyllä St. Valentine's Day Massacre EP:llä. ==Kokoonpano== * Lemmy Kilmister – basso, laulu * "Fast" Eddie Clarke – kitara * Phil "Philty Animal" Taylor – rummut == Lähteet == == Aiheesta muualla == * * Luokka:Vuoden 1980 albumit Luokka:Motörheadin albumit Luokka:Seulonnan keskeiset artikkelit
Sprengtporten

Sprengtporten ven. Спренгтпортен, oli ruotsalainen aatelissuku. Suvun perustaja oli saksalaissyntyinen everstiluutnantti Volmar Jakob Rolandt (k. 1688), joka aateloitiin Ruotsissa vuonna 1651 nimelle Sprengtport. Sprengtporten oli jo 1600-luvulla tunnettu sotilassuku, jonka jäsenet olivat vaikuttaneet varsinkin itäalueilla. Varsinkin Georg Magnus Sprengtporten vaikutti suuresti Suomen autonomian ajan historiaan. Suvun yksi haara on korotettuu Ruotsissa paronin arvoon sekä Venäjän keisarikunnassa kreivin arvoon. == Merkittäviä suvun edustajia == muun muassa: *Volmar Jakob Rolandt (s. Pyhä saksalais-roomalainen keisarikunta, ennen 1630 – k. 12. joulukuuta 1689, Ruotsi), aateloitu Ruotsin ritarihuneella (5. helmikuuta 1651) nimellä: Sprengtporten. Pähkinäsaaren linnoituksen komentaja. *Johan Vilhelm Sprengtporten (1720–1795) Ruotsissa korotettu paronin arvoon (6. marraskuuta 1766). *Jacob Wilhelm Sprengtporten (9. lokakuuta 1794 – 29. syyskuuta 1875), paroni, valtion virkamies ja sotilas, Kuninkaallisen tiedeakatemian jäsen (1848). *Jacob Magnus Sprengtporten (1727–1786) paroni, suomalainen upseeri ja poliitikko. *Georg Magnus Sprengtporten (1740–1819) ruotsalainen paroni, venäläinen kreivi ja Suomen suuriruhtinaskunnan ensimmäinen kenraalikuvernööri. === Suvun hautapaikka === Suvun hautapaikka sijaitsee Pietarissa Smolenskin luterialinen hautasusmaalla. == Galleria == Muotokuvamaalauksia suvun henkilöistä: Tiedosto:Johan Wilhelm Sprengtporten.jpg|Paroni Johan Wilhelm Sprengporten (1720–1795), maalaus on tehty 1. tammikuuta 1750, Tekijä Gustaf Lundberg (1695-1786). Tiedosto:Gustaf Lundberg (1695–1786)- Baron Johan Wilhelm Sprengporten - Vapaaherra Johan Wilhelm Sprengtporten - Friherre Johan Wilhelm Sprengporten (1720−1795) (29433101136).jpg|Paroni Johan Wilhelm Sprengporten (1720–1795). Tiedosto:Jacob Magnus Sprengtporten.png|Paroni Jacob Magnus Sprengtporten (1727–1786). Tiedosto:Georg Magnus Sprengtporten, 1740-1819 (Carl Fredrich Brander) - Nationalmuseum - 40295.tif|Kreivi Georg Magnus Sprengtporten (1740–1819). Tiedosto:Jakob Wilhelm Sprengtporten.jpg|Paroni Jakob Vilhelm Sprengtporten (1794–1875). Tiedosto:Jakob Vilhelm Sprengtporten.png|Paroni Jakob Vilhelm Sprengtporten (1794–1875). Tiedosto:Kompanifana - Sprengtporten.jpg|Sprengtportenin rykmentin komppanian lippu. Tiedosto:Sprengtportens regemente 1779.jpg|Sprengtportenin rykmentti. ==Katso myös== * Sprengtportenin perustuslakiehdotus == Lähteet == === Kirjallisuus === * Yrjö Maunu Sprengtporten: maanpetturi ja patriootti * Kuusi, Sakari: Suuria suomalaisia 3. === Viitteet === Luokka:Pyhä saksalais-roomalainen keisarikunta Luokka:Ruotsin aateli Luokka:Venäjän aateli Luokka:Suomalaiset aatelissuvut
Spartan kuningas

Spartan kuninkaat hallitsivat antiikin Spartaa. Kuninkaita oli aina kaksi, ja he tulivat eri kuninkaallisista suvuista – agiadeista ja eurypontideista. Kuninkaiden tehtäviin kuului toimia ylipappeina, tuomareina ja sotapäällikköinä. Myöhemmin kuninkaiden valtaa rajoitettiin, ja enemmän valtaa saivat eforit ja neuvosto (gerusia). == Agiadit == * Eurysthenes ? – noin 930 eaa. * Agis I noin 930 eaa. – noin 900 eaa. * Ekhestratos noin 900 eaa. – noin 870 eaa. * Leobates noin 870 eaa. – 840 eaa. * Dorissos noin 840 eaa. – noin 820 eaa. * Agesilaos I noin 820 eaa. – noin 790 eaa. * Arkhelaos noin 790 eaa. – noin 760 eaa. * Teleklos noin 760 eaa. – noin 740 eaa. * Alkamenes tai Alkmenes, noin 740 eaa. – noin 700 eaa. * Polydoros n. 700 – noin 665 eaa. * Eurykrates n. 665 – noin 640 eaa. * Anaksandros n. 640 – noin 615 eaa. * Eurykratides n. 615 – noin 590 eaa. * Leon noin 590 eaa. – 560 eaa. * Anaksandridas II noin 560 eaa. – noin 520 eaa. * Kleomenes I noin 520 eaa. – noin 490 eaa. * Leonidas I noin 490 eaa. – 480 eaa. * Pleistarkhos 480 eaa. – noin 459 eaa. * Pleistoanaks noin 459 eaa. – 409 eaa. * Pausanias 409 eaa. – 395 eaa. * Agesipolis I 395 eaa. – 380 eaa. * Kleombrotos I 380 eaa. – 371 eaa. * Agesipolis II 371 eaa. – 370 eaa. * Kleomenes II 370 eaa. – 309 eaa. * Areus I 309 eaa. – 265 eaa. * Akrotatos 265 eaa. – 262 eaa. * Areus II 262 eaa. – 254 eaa. * Leonidas II 254 eaa. – 235 eaa. * Kleomenes III 235 eaa. – 222 eaa. == Eurypontidit == * Prokles * Soos ? – noin 890 eaa. * Eurypon noin 890 eaa. – noin 860 eaa. * Prytanis noin 860 eaa. – noin 830 eaa. * Polydektes noin 830eaa. – noin 800 eaa. * Eunomos noin 800 – noin 780 eaa. * Kharillos noin 780 eaa. – noin 750 eaa. * Nikandros noin 750 eaa. – noin 720 eaa. * Theopompos noin 720 eaa. – noin 675 eaa. * Anaksandridas I noin 675 eaa. – noin 645 eaa. * Zeuksidamas noin 645 eaa. – noin 625 eaa. * Anaksidamos noin 625 eaa. – 600 eaa. * Arkhidamos I noin 600 – noin 575 eaa. * Agasikles noin 575 eaa. – noin 550 eaa. * Ariston noin 550 eaa. – noin 515 eaa. * Demaratos noin 515 eaa. – noin 491 eaa. * Leotykhidas II noin 491 eaa. – 469 eaa. * Arkhidamos II 469 eaa. – 427 eaa. * Agis II 427 eaa. – 401 eaa./400 eaa. * Agesilaos II 401 eaa./400 eaa. – 360 eaa. * Arkhidamos III 360 eaa. – 338 eaa. * Agis III 338 eaa. – 331 eaa. * Eudamidas I 331 eaa. – noin 305 eaa. * Arkhidamos IV noin 305 eaa. – noin 275 eaa. * Eudamidas II noin 275 eaa. – noin 245 eaa. * Agis IV noin 245 eaa. – 241 eaa. * Eudamidas III 241 eaa. – 228 eaa. * Arkhidamos V 228 eaa. – 227 eaa. * Eukleidas 227 eaa. – 221 eaa. (Eukleidas oli agiadi - hänen veljensä Kleomenes III syrjäytti viimeisen eurypontidin ja teki veljestään kanssahallitsijansa) == Sellasian taistelun jälkeen == Sellasian taistelun jälkeen Spartasta tuli tasavalta (221 eaa. – 219 eaa.). * Agesipolis III (agiadi) 219 eaa. – 215 eaa. - viimeinen agiadien hallitsijasukuun kuulunut kuningas. * Lykurgos (eurypontidi) 219 eaa. – 210 eaa. * Makhanidas (tyranni) 210 eaa. – 207 eaa. * Pelops (eurypontidi) 210 eaa. – 206 eaa. * Nabis (ehkä eurypontidi) 206 eaa. – 192 eaa. *
Châlons-en-Champagne

Châlons-en-Champagne on kaupunki Ranskassa Grand Estin alueella. Châlons-en- Champagne sijaitsee Champagnen historiallisen maakunnan alueella. Kaupungin entinen nimi Châlons-sur-Marne muutettiin virallisesti nykyiseen muotoonsa vuonna 1998. Vuoden 2006 väestönlaskennan mukaan kaupungissa oli 46 184 asukasta. Kaupunki oli Marnen departementin ja Champagne-Ardennen suuralueen pääkaupunki ennen alueuudistusta. == Lähteet == == Aiheesta muualla == * Châlons-en-Champagnen viralliset verkkosivut Luokka:Ranskan kaupungit Luokka:Marnen kunnat
The Esquires

The Esquires on suomalainen rautalanka- ja popyhtye, joka perustettiin Helsingissä pääsiäisenä 1962. Tuolloisessa kokoonpanossa soittivat Eero Raittinen (rummut), Jussi Raittinen (komppikitara), Reijo Bergström (soolokitara) ja Kari Bergström (basso), jonka korvasi pian vanha rockpioneeri Jorma Kalenius. Vuoden 1963 toukokuussa yhtye levytti ensimmäisen singlensä, joka oli rautalankaversio Tapio Rautavaaran rallista "Juokse sinä humma"'. Lokakuussa Raittiset lähtivät The Soundsiin ja heidän tilalleen tulivat Timo Jämsen (oikealta nimeltään Keijo Ahola) ja Petteri Snell. Soittamisen lisäksi myös Bergström, Jämsen ja Kalenius alkoivat laulaa. Yhtye levytti vuosien 1964–1965 välisenä aikana seitsemän Reino Helismaan Beatles-käännöstä, joista suosituin oli heinäkuussa 1964 levytetty "Maailma ilman rakkautta". Omien levyjensä lisäksi The Esquires soitti muun muassa Lasse Mårtensonin levyllä "Nousevan auringon talo" ja vuonna 1965 Helsingissä konsertoineen Gene Vincentin taustayhtyeenä. Snellin erottua yhtyeestä lokakuussa 1964 rumpalit vaihtuivat tiheään tahtiin. Vuonna 1966 yhtyeestä tuli Johnnyn taustayhtye ja se muutti nimekseen Frankies. Tässä vaiheessa Timo Jämsen lopetti muusikon uransa kokonaan. The Esquires soitti myös hetken aikaa Ritva Palukan taustayhtyeenä. 2000-luvulla The Esquires on soittanut erilaisissa Back to the Sixties -tapahtumissa kokoonpanolla Bergström, Jämsen, Pikkis Bertula ja Kakku Karjalainen. == Lähteet == Esquires, The
Jari Salmi

Jari Salmi (s. 17. joulukuuta 1962 Kemi) on suomalainen teatteri- ja televisionäyttelijä. Salmi valmistui teatteritaiteen maisteriksi Tampereen yliopiston näyttelijäntyön laitokselta vuonna 1993. Hänet tunnetaan parhaiten kaksi Venla-palkintoa voittaneesta sketsisarjasta Pulkkinen, jota kuvattiin ja esitettiin Nelosella kolmen tuotantokauden ja 35 jakson verran vuosina 1999–2002. Salmi käsikirjoitti sarjan yhdessä Juha Jokelan kanssa ja esitti pääroolit parinaan Antti Virmavirta. Salmi on esiintynyt muun muassa televisiosarjoissa Päin perhettä (Yle TV2), Metsolat (Yle TV2) ja lastensarjassa JUU EI (Yle TV2). Lisäksi Salmella on ollut rooleja elokuvissa Kelle kellot soivat, Elämä lyhyt, Rytkönen pitkä, Kummelin Jackpot ja Aleksis Kiven elämä. == Filmografia == === Elokuvat === Vuosi Elokuva Rooli 1993 Kelle kellot soivat kanttori 1996 Elämä lyhyt, Rytkönen pitkä Taavi Niemelä Metsolat – Muistojen joulu Osmo Lampinen 2001 Don't Push the River kopiovastaava 2002 Aleksis Kiven elämä Emil Nervander Liekki Tappava säde Heikki Jokinen 2006 Kummelin Jackpot autokauppias 2009 Täällä pohjantähden alla Siukola 2010 Täällä Pohjantähden alla II 2011 Herra Heinämäki ja Leijonatuuliviiri sotilas / potilas 2013 Vuonna 85 Tapparan mies === Televisiosarjat === Vuosi Sarja Rooli 1991 Palikkatesti 1992 Päin perhettä Luonnonmukainen rakastaja Kesäteatterin näyttelijä 1993–1995 Metsolat Osmo Lampinen 1994 Metsolat - mietteitä EU:sta Osmo Lampinen 1997 Elämän suola Työsuojelutarkastaja Markkanen Tumma ja hehkuva veri Armas 1998 Nahkiaiset 1999–2002 Pulkkinen monia rooleja, mm. Pulkkinen 2001 Muodollisesti pätevä Johan 2002 Jurismia! Kaupungin insinööri Henrik Demari Kylmäverisesti sinun rehtori JUU EI isä Hupiklubi monia rooleja 2003 Tie Eedeniin Kyösti "Kössi" Harju 2006 Akkaa päälle Santun naapuri Presidentit Kekkosen kansliapäällikkö Käenpesä Kari Salmi 2007–2008 Antiikkieno Zutkin 2008 Piru ja peijooni Kaarlo Pitsinki 2009 Kolmen kopla 2009–2013 Pirunpelto Jari Kievari 2010 Helppo elämä toimitusjohtaja Risto Pennanen 2013 Sata lasissa Jarkko 2017 Putous Pulkkinen == Lähteet == == Aiheesta muualla == * * Luokka:Suomalaiset televisionäyttelijät Luokka:Suomalaiset koomikot Luokka:Vuonna 1962 syntyneet Luokka:Elävät henkilöt
Arto Lönnfors

Arto ”Ave” Lönnfors (s. 5. marraskuuta 1946) on suomalainen kitaristi-laulaja. Hän aloitti soittamalla komppikitaraa The Scaffolds -nimisessä rautalankayhtyeessä vuosina 1962–1965, jonka jälkeen hän kasasi Harry & The Hound-Dogs yhtyeen, joka teki singlen "You better be allright/I need someone". Yhtyeen hajottua Lönnfors siirtyi Eero Raittisen Boysiin. Saatuaan potkut Boyseista hän liittyi Leif Kiviharjun The First -yhtyeeseen ja Firstin hajottua hän lauloi Johnny Liebkindin säestysyhtyeen Frankiesin säestämänä singlen "Tuuleen kadonnut/Päiväuneksija" helmikuussa 1968. Markku Vihavaisen jätettyä popyhtye Lemonin vuonna 1971, Lönnfors paikkasi hänet. Lemonin hajottua ”Ave” oli soittamatta 14 vuotta, mutta palasi vuonna 1986 Firstin riveihin, kunnes jätti yhtyeen 1995. Vuonna 2011 Ave liittyi Teuvo "Teukka" Grönroosin luotsaamaan Diamonds-yhtyeeseen laulajaksi Lasse von Hertzenin jätettyä yhtyeen. Ave soittaa kokoonpanossa myös komppikitaraa, Grönroosin siirryttyä basistiksi. ==Salanimet== * Ave Lönnfors == Harry and Hound Dogsin kokoonpano == * Harry Saave - laulu * Reijo Bergström - soolokitara * Arto Lönnfors - komppikitara * Jorma Kalenius - basso * Hannu Euramaa - rummut Tämä kokoonpano teki syksyllä 1965 ainoan singlensä "You better be allright/I need someone", jonka molemmat puolet ovat Lönnforsin säveltämiä. Laulusolisti Harry alias Harry Saave oli jo toiminut aikaisemmin The Avengers nimisen rautalankayhtyeen solistina kunnes asepalvelus hajotti yhtyeen. Levy-yhtiö tilasi Lönnforsilta singlen kappaleet, Bergström ja Kalenius soittivat vielä tuolloin The Esquiresissa ja Lönnfors ja Euramaa olivat aikaisemmin soittaneet The Scaffoldsissa, joka oli hajonnut vähän aikaa sitten. Uusi yhtye ei tehnyt keikkoja ja singlen teon jälkeen Saave muutti Ruotsiin. == Aiheesta muualla == * * * Luokka:Suomalaiset iskelmälaulajat Luokka:Suomalaiset säveltäjät Luokka:Suomalaiset sanoittajat Luokka:Suomalaiset kitaristit Luokka:Suomalaiset laulajat Luokka:Vuonna 1946 syntyneet Luokka:Elävät henkilöt
Leo Strauss

Leo Strauss (20. syyskuuta 1899 - 18\. lokakuuta 1973) oli amerikansaksalainen filosofi ja poliittinen ajattelija. Hän oli juutalaisesta perheesta ja hän syntyi Kirchhainissa, Saksan keisarikunnassa. Strauss muutti Yhdysvaltoihin vuonna 1937 ja toimi monissa yliopistoissa opettajana ennen kuolemaansa vuonna 1973. Straussin ajattelun keskeinen vaikuttaja oli Platon, jonka tavoin Strauss katsoi, että jotkut on tarkoitettu johtoasemaan, toiset johdettaviksi. Platonista Strauss kuitenkin erosi siinä, että hänen mielestään johtajiksi kaikkein sopivimpia ovat sellaiset henkilöt, jotka mieltävät ainoaksi luonnolliseksi oikeudeksi vahvemman oikeuden itseään heikompien hallintaan eivätkä pidä moraalisuutta todellisuudessa olemassa olevana asiana. Platon sen sijaan vaati johtajilta vallan houkutusten karttamisen kannalta riittävän korkeaa moraalia. Straussin mielestä uskonto on yhteiskuntaa koossa pitävä voima. Hän piti maallistunutta yhteiskuntaa erityisen huonona, koska siihen liittyvät yksilökeskeisyys, liberalismi ja relativismi saattavat kannustaa toisinajatteluun, joka puolestaan straussilaisen ajattelun mukaan vaikuttaa voimakkaan kielteisesti yhteiskunnan kykyyn muualta tulevien uhkien ehkäisemisessä. Straussin opin mukaan poliittisella järjestelmällä täytyy olla ulkopuolinen uhka, jotta se voi pysyä vakaana ja yhtenäisenä. Jos uhkaa ei löydy, se pitää keksiä. New York Timesissa ja The New Yorkerissa ilmestyi toukokuussa 2003 artikkeleita, joiden mukaan monet George W. Bushin hallinnon tärkeimmät henkilöt ovat Leo Straussin ajattelun kannattajia. Kirjoitusten mukaan apulaispuolustusministeri Paul Wolfowitz on heistä merkittävin. == Kirjallisuutta == * Kulttuurivihkot 2-3/2003 * Drury, Shadia: Leo Strauss and the American Right (1999) == Aiheesta muualla == * *Koikkalainen, Petri: Leo Strauss ja Amerikka filosofisena kansakuntana.niin & näin 2/1999, 48–51. Luokka:Juutalaiset filosofit Luokka:Yhdysvaltalaiset filosofit Luokka:Amerikansaksalaiset Luokka:Amerikanjuutalaiset Luokka:Yhteiskuntafilosofit Luokka:Vuonna 1899 syntyneet Luokka:Vuonna 1973 kuolleet
Jihlava

Jihlava () on kaupunki Tšekissä. Jihlava-joen () rannalla sijaitseva kaupunki on Vysočinan läänin keskus. Jihlavassa asui vuoden 2020 arvion mukaan 51 216 asukasta. Kaupunki sijaitsee Määrin ja Böömin historiallisella rajalla. Kaupungin historia onkin useiden eri vallanpitäjien värittämä: eri aikakausina kaupunkia ovat pitäneet vallassaan niin Ruotsi, Baijeri, Preussi kuin Saksakin. 1200-luvulla Jihlavassa kaivettiin hopeaa. Se on Tšekin vanhin kaivoskaupunki. 1600-luvulle tultaessa kangaskauppa oli noussut tärkeäksi elinkeinoksi. 1800-luvulla kaupunkiin perustettiin tupakkatehdas ja myöhemmin Jihlavaan kehittyi ajoneuvoteollisuutta. Vuoteen 1945 Jihlava oli Tšekkoslovakian toiseksi suurin saksankielisen väestön keskittymä. Muutamia viikkoja ennen toisen maailmansodan loppua kaupungin saksalaisväestö karkotettiin ja arvioiden mukaan satoja ihmisiä kuoli häädön yhteydessä. Kaupunki tunnetaan myös itävaltalaisen säveltäjä Gustav Mahlerin lapsuuden kotikaupunkina. Mahlerin vanhemmat ja sisarukset on haudattu kaupungin juutalaiselle hautausmaalle. == Lähteet == == Aiheesta muualla == * Jihlavan viralliset verkkosivut Luokka:Tšekin kaupungit Luokka:Vysočinan lääni